Novatiolaisuus

Novatiolaisia olivat vastapaavi Novatianuksen (vastapaavina 251-258) kannattajat, jotka vastustivat luopioiden ottamista takaisin kirkkoon ja kuolemansyntien anteeksiantamista kirkon pyhyyden tähden (vrt. myöhempi donatolaisuus). Suurinta menestystä Novatianus saavutti Vähässä-Aasiassa ja Syyriassa: siellä syntyi menestyksekäs novatiolainen kirkko, joka kutsui itseään 'kataareiksi' eli 'puhtaiksi' (heitä ei pidä sekoittaa keskiajan kataareihin). Kristitty valtiovalta ryhtyi toimenpiteisiin heitä vastaan 300-luvun lopulla. Novatiolaisia seurakuntia oli idässä vielä 600-luvulla.

Luokka:Kristilliset kirkkokunnat